Република Србија

ОШ „Момчило Настасијевић“

Број: 22/020

Датум: 6.2.2020. године

Горњи Милановац

**ОБАВЕШТЕЊЕ О УПИСУ ДЕЦЕ У ПРВИ РАЗРЕД ШКОЛСКЕ 2020/2021.**

Упис деце у први разред у школској 2020/2021. години почиње у априлу месецу 2020. године.

Школа је дужна да упише свако дете са подручја школе.

Према одредбама Закона о основном образовању и васпитању, дата је могућност школи да упише и дете са подручја друге школе, на основу захтева родитеља односно другог законског заступника.

Захтев (у два примерка) се може поднети од 18.2.2020. до 30.3.2020. године у секретаријату школе. Школа је дужна да на захтев одговори најкасније до 30.4.2020. године.

Како ова школа и ове школске године уписује 2 одељења целодневне наставе и 1 одељење класичне наставе, у случају да укупан број пријављене деце за целодневну наставу буде већи од 50, предност ће имати деца самохраних родитеља или где су оба родитеља/старатеља у радном односу.

С обзиром да се упис врши електронски неопходно је:

* да родитељ/старатељ/ законски заступник зна матични број детета;
* доказ/потврда/ о здравственом прегледу детета;
* уверење да је дете похађало припремни предшколски програм

Директор школе

Драгана Никитовић